En ganske liten, blank, svart trebukk, dekkvingene med gulbrune tegninger. Oversiden er påfallende kledt med oppstående, mørke hår. Antennene er en del lengre enn kroppen, med lange, mørke hår. Pronotum er lengre enn bredt, tett og kraftig punktert, tønneformet med en liten tann litt bak midten av hver sidekant. Dekkvingene er jevnbrede, med nokså tydelige punktrader, de har gulbrune lengdeflekker i den fremre delen eller kan også være helt lyse.